Zápisnica č. 8

zo zasadnutia Akreditačnej komisie, poradného orgánu vlády SR, 
konaného v dňoch 31. 5. - 2. 6. 2000 v Banskej Bystrici
___________________________________________________________________________
Účasť:

1) Členovia AK:
prítomní: H. Barancová, V. Bauer, J. Benčo, L. Bukovský, J. Bulla, I. Gschwendt, R. Holúbek, V. Janeček, J. Jarab, I. Kraus, M. Kupkovič, D. Levický, J.V. Michalko, R. Midriak, P. Návrat, P. Palček, I. Šulla, M. Urban, Š. Vašek, J. Vladár,
neprítomný: V. Bužek

2) Hostia: 
M. Ftáčnik	- minister školstva SR
J. Antal	- predseda RVŠ
A. Putala 	- ÚIPŠ

3) Prizvaní:	- podľa prezenčnej listiny

Program: 

  1.  Kontrola uznesení
  2.  Informácia o rozhodnutiach ministra v nadväznosti na odporúčania AK
  3.  Stanoviská pracovných skupín AK z posúdenia materiálov už vymenovaných profesorov v roku 1999
  4.  Stav príprav evalvácií vysokých škôl a fakúlt za roky 1998 a 1999
  5.  A k r e d i t á c i e 
Fakulta humanitných vied UMB	
Filologická fakulta UMB
Pedagogická fakulta UMB
Fakulta prírodných vied UMB
Ekonomická fakulta UMB
Fakulta financií UMB
Právnická fakulta UMB
Fak. polit. vied a medzinár. vzť.UMB
Vysoká škola manažmentu Trenčín
  6.  Štátne skúšky 
  7.  Rigorózne skúšky
  8.  Doktorandské štúdium
  9.  Habilitačné a inauguračné konanie
10.  R o z l i č n é

	Zasadnutie otvoril a viedol L. Bukovský. Za účasti ministra školstva SR M. Ftáčnika sa prerokovali tieto okruhy problémov:

a)	rozhodnutia ministerstva školstva v nadväznosti na časovo limitované odporúčania akreditačnej komisie,
b)	nepriznanie spôsobilosti právnickým a bohosloveckým fakultám uskutočňovať habilitačné a inauguračné konanie na 7. zasadnutí AK,
c)	organizácia plateného vysokoškolského štúdia prostredníctvom súkromných firiem

ad a)	Ministerstvo je toho názoru, že vydávanie časovo limitovaných priznaní práv za súčasne platnej legislatívy nie je možné, čo v konečnom dôsledku znamená iba čiastočné akceptovanie odporúčaní akreditačnej komisie. Minister navrhol, aby sa tento problém riešil uplatnením opätovnej akreditácie z vlastneho podnetu komisie. Tento postup vyvolá ďalší nárast administratívy na sekretariáte akreditačnej komisie. Keďže i v súčasnosti je sekretariát AK vo vzťahu k rozsahu vykonávaných prác personálne poddimenzovaný, zvýšenie počtu pracovníkov v sekretariáte je nevyhnutnosťou. Akreditačná komisia bude o tejto požiadavke informovať i predsedu vlády SR.

ad b)	Minister školstva informoval, že sa naňho obrátili právnické a bohoslovecké fakulty s inovovanými kritériami. Akreditačná komisia posúdi inovované kritériá po ich schválení vo vedeckých radách univerzít (§ 11 ods. 2 písm. d/ zákona o VŠ); ministrovi školstva navrhuje, aby odporúčania AK vo forme uznesení zo 7. zasadnutia realizoval iba v prípade, ak komisia na svojom zasadnutí v októbri tohto roku bude aj naďalej trvať na ich uplatnení.

ad c)	Akreditačná komisia vyjadrila znepokojenie nad aktivitami niektorých fakúlt, ktoré organizujú riadne štúdium externou formou za úhradu, pričom organizáciu štúdia zverujú do rúk súkromným spoločnostiam. Ide najmä o Fakultu managemen-tu, Právnickú, Filozofickú a Pedagogickú fakultu UK v Bratislave, ale aj o Fakultu masmediálnej komunikácie UCM v Trnave, Fakultu politických vied a medziná-rodných vzťahov UMB v Banskej Bystrici. Menované fakulty organizujú vysoko-školské štúdium napr. v spoluprácii s Inštitútom vzdelávania odborov SR v Sládkovi-čove. Komisia, opierajúc sa o ustanovenie § 1 ods. 3 zákona o vysokých školách, podľa ktorého poskytovanie vysokoškolského štúdia, a teda aj jeho organizácia, je hlavnou úlohou vysokých škôl, je toho názoru, že takéto štúdium nie je v súlade s vysokoškolským zákonom. Ďalej sa konštatovalo, že vysoké školy a fakulty pri akreditácii nevytvárajú priestor na posúdenie spôsobilosti príslušného tzv. detašova-ného pracoviska.

K bodu 1:
	Uznesenia termínované k 8. zasadnutiu AK (5.11.1; 7.9.1/a) sa splnili.

K bodu 2:
	Informácia o rozhodnutiach ministerstva školstva v nadväznosti na odporúčania akreditačnej komisie sa prerokovala za prítomnosti ministra (pozri ad a)).

K bodu 3:
	Akreditačná komisia vyjadruje nespokojnosť s kritériami na habilitačné a inauguračné konanie tak, ako sú schválené vedeckými radami vysokých škôl. Komisia konštatuje, že vo vymenúvacom konaní sú rezervy aj vo vzťahu k ustanoveniam § 5 ods. 1 písm. a) až c). 	Z materiálov už vymenovaných profesorov sa nedá jednoznačne dedukovať, že sú uznávanými vedeckými alebo umeleckými osobnosťami a že ich vedecké práce alebo umelecké diela sú uznávané aj v zahraničí.
	Vo viacerých prípadoch je aktívne pôsobenie v odbore a odbor, v ktorom sa uchádzač vymenoval len vo veľmi vzdialenej interakcii. K takýmto postupom sú niektorí uchádzači o vymenovanie za profesora doslova donútení neochotou niektorých vysokých škôl umožniť im absolvovať proces inaugurácie i napriek tomu, že sú to významné vedecko-pedagogické osobnosti uznávané doma i v zahraničí. Najvypuklejšie sa to prejavuje na Univerzite Komenského v Bratislave.

Uznesenie 8.3.1
	Akreditačná komisia ukladá pracovným skupinám, aby v spolupráci so zástupcami príslušných fakúlt príbuzných odborov posúdili kritériá na habilitačné a inauguračné konanie tak, aby ich následne prerokovali a schválili vedecké rady vysokých škôl.
								T: priebežne
								Z: preds. prac. sk. (členovia AK)
K bodu 4: - e v a l v á c i a

1)	AK konštatuje, že ku dňu 31. 5. 2000 odovzdali podklady na evalváciu takmer všetky fakulty v SR s výnimkou Matematicko-fyzikálnej fakulty a Právnickej fakulty UK v Bratislave, Fakulty logistiky VA v Liptovskom Mikuláši a Fakulty múzických umení AU v Banskej Bystrici. Vzhľadom na spôsob hodnotenia, o ktorom AK rozhodla na svojom 4. a 5. zasadnutí (plus list č. 20/2000–AK, zaslaný rektorom ), a ktoré je založené, okrem iného, i na poradí fakúlt v jednotlivých indikátoroch, nebude možné po 10. júni 2000 brať do úvahy žiadne ďalšie materiály, pretože by to skomplikovalo počítačové spracovanie dát.
2)	AK konštatuje, že pripomienky k spôsobu hodnotenia ku dňu 31. 5. 2000 prišli z týchto fakúlt a VŠ:
-	VŠVU spoločne s ďalšími umeleckými VŠ a fakultami - ich návrh prerokovala a pozitívne prijala AK na 7. zasadnutí v Bratislave, takže mohol byť zohľadnený už pri zbere dát,
-	PdF UK, LF UPJŠ, STU a FEI TU Košice; pripomienky prišli väčšinou tesne pred 8. zasadnutím AK v Banskej Bystrici a AK ich pri vyhodnotení údajov vezme do úvahy. Vyslovene negatívne stanovisko prišlo z Pedagogickej fakulty UK v Bratislave. Ďalšie stanoviská (LF UPJŠ, STU v Bratislave, FEI TU v Košiciach) neobsahovali zásadné odmietavé pripomienky. AK za návrhy VŠ a fakúlt ďakuje a starostlivo ich vezme do úvahy.

Uznesenie 8.4.1
a)	Akreditačná komisia schvaľuje pracovné skupiny na evalváciu fakúlt v tomto zložení: (pozri prílohu)

b)	Akreditačná komisia schvaľuje takýto časový harmonogram procesu evalvácie fakúlt a vysokých škôl:

1.  Spracovanie vstupných dát z fakúlt a vypracovanie prehľadných tabuliek pre pracovné skupiny sa uskutoční v spolupráci s ÚIPŠ.
									T: do 30. 6. 2000	
									Z: M. Urban

2. Členovia pracovných skupín AK sa zoznámia s materiálmi, vrátane predložených najvýznamnejších prác fakúlt a ďalších netabelovaných materiálov, na sekretariáte AK.
	
									T: do 15. 9. 2000
									Z: predsedovia PS AK
									
3. Pracovné skupiny AK uskutočnia na fakultách kontroly materiálov spôsobom, ktorý zvolia tak, aby sa fakulty neúnosne nezaťažovali, ale aby všetky údaje z fakúlt boli skutočne spoľahlivé, správne a konzistentné.
								T: do 10. 10. 2000
								Z: predsedovia PS AK
Poznámka:
Predbežnú informáciu o stave evalvácie prerokuje AK na svojom 9. zasadnutí. AK zladí postup pracovných skupín v skupinách odborov tak, aby sa záverečné hodnotenie prijalo na 10. zasadnutí. Termín 10. 12. 2000 potvrdil p. minister M. Ftáčnik, ako termín, ktorý vyhovuje z hľadiska zohľadnenia evalvácie pri rozpise finančných prostriedkov na VŠ.

K bodu 5: - a k r e d i t á c i e

Fakulta humanitných vied UMB B. Bystrica
Uznesenie 8.5.1
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Fakulty humanitných vied UMB v Banskej Bystrici:

1. konať štátne skúšky v študijných odboroch:
bakalárske štúdium
•	andragogika		do 31. 8. 2001, vek garanta
•	publicistika
•	muzeológia a kultúrne dedičstvo

magisterské štúdium
•	andragogika		do 31. 8. 2001, vek garanta
•	etika			do 31. 8. 2001, vek garanta
•	učiteľstvo všeobecnovzdelávacích predmetov v kombinácii týchto špecializácií: 
-	slovenský jazyk a literatúra
-	francúzsky jazyk a literatúra
-	anglický jazyk a literatúra
-	nemecký jazyk a literatúra
-	ruský jazyk a literatúra	
-	hudobná výchova
-	estetická výchova
-	výtvarná výchova
  Akreditačná komisia vzhľadom na vek garantov z pedagogicko-psychologických disciplín limituje priznanie spôsobilosti do 31. 8. 2001.

2. konať rigorózne skúšky a obhajoby rigoróznych prác v študijných odboroch:
•	učiteľstvo všeobecnovzdelávacích predmetov v špecializáciách: (PaedDr.) 
-	slovenský jazyk a literatúra
-	francúzsky jazyk a literatúra
-	anglický jazyk a literatúra
-	ruský jazyk a literatúra
-	hudobná výchova
-	estetická výchova
-	výtvarná výchova
•	etika (PhDr.) 

 Akreditačná komisia v nadväznosti na priznanie spôsobilosti konať štátne skúšky v magisterskom štúdiu limituje priznanie spôsobilosti do 31. 8. 2001.

3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	75-02-9	teória vyučovania predmetov všeobecnovzdelávacej a odbornej povahy
			špecializácia:
			- teória vyučovania cudzích jazykov (ruský jazyk) 
•	81-03-9	teória a dejiny slovenskej literatúry 

  Akreditačná komisia vzhľadom na vek garantov limituje priznanie spôsobilosti do 31. 8. 2001.

B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Fakulta humanitných vied UMB v Banskej Bystrici nie je spôsobilá:

1. konať štátne skúšky v študijných odboroch:
bakalárske štúdium
•	hudobné umenie v špecializácii zborové dirigovanie 
•	prekladateľstvo-tlmočníctvo v špecializácii ruský jazyk 
•	filozofia so zameraním na sociálnu filozofiu (zmena názvu na sociálna filozofia)

Odôvodnenie:
  Nedostačujúce personálne garancie.
  Fakulta takéto štúdium nerealizuje.

magisterské štúdium
•	prekladateľstvo-tlmočníctvo v špecializácii ruský jazyk 
•	učiteľstvo všeobecnovzdelávacích predmetov v kombinácii týchto špecializácií: 
-	história (zmena názvu na dejepis)
-	filozofia (zmena názvu na občianska náuka, náuka o spoločnosti)
-	hudobná pedagogika 
Odôvodnenie:
  Fakulta takéto štúdium nerealizuje.
  Ide o doplňujúce pedagogické štúdium pre absolventov konzervatórií.

2. konať rigorózne skúšky a obhajoby rigoróznych prác v študijných odboroch:
•	prekladateľstvo-tlmočníctvo v špecializácii ruský jazyk (PhDr.) 
•	učiteľstvo všeobecnovzdelávacích predmetov v špecializáciách: (PaedDr.)
-	história (zmena názvu na dejepis)
-	filozofia (zmena názvu na občianska náuka, náuka o spoločnosti)

Odôvodnenie:
  Fakulte sa odníma právo konať štátne skúšky v magisterskom štúdiu.

3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	75-02-9	teória vyučovania predmetov všeobecnovzdelávacej a odbornej povahy
			špecializácia:
			- teória vyučovania histórie (nie je vo vyhláške; § 1 vyhl.)
•	61-01-9	systematická filozofia 

4. uskutočňovať habilitačné konanie a konanie na vymenúvanie profesorov v odboroch:
•	filozofia
•	slovenský jazyk
•	slovenská literatúra
•	história
•	hudobná veda
•	telesná výchova

Odôvodnenie:  Fakulta nespĺňa podmienky ustanovenia § 1 ods. 1 vyhlášky MŠ SR č. 330/1997 Z. z. o habilitácii docentov a vymenúvaní profesorov v znení neskorších predpisov.

C/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Fakulta humanitných vied UMB v Banskej Bystrici je spôsobilá:

1. konať štátne skúšky v študijných odboroch:
bakalárske štúdium
•	sociálna filozofia 

magisterské štúdium
•	učiteľstvo všeobecnovzdelávacích predmetov v kombinácii týchto špecializácií: 
-	dejepis
-	občianska náuka
-	náuka o spoločnosti

  Akreditačná komisia vzhľadom na vek garantov z pedagogicko-psychologických disciplín limituje priznanie spôsobilosti do 31. 8. 2001.

•	učiteľstvo všeobecnovzdelávacích predmetov jednošpecializačné, štvorročné, podľa projektu Phare, do jeho skončenia: 
-	anglický jazyk a literatúra

•	história

2. konať rigorózne skúšky a obhajoby rigoróznych prác v študijných odboroch:
•	učiteľstvo všeobecnovzdelávacích predmetov v špecializáciách: (PaedDr.) 
-	dejepis
-	občianska náuka
-	náuka o spoločnosti

  Akreditačná komisia v nadväznosti na priznanie spôsobilosti konať štátne skúšky v magisterskom štúdiu limituje priznanie spôsobilosti do 31. 8. 2001.

•	história (PhDr.)

3. konať doktorandské štúdium, dizertačné skúšky a udeľovať vedecko-akademické hodnosti vo vednom odbore:
•	71-02-9	slovenské dejiny

4. uskutočňovať habilitačné konanie a konanie na vymenúvanie profesorov v odboroch:
•	slovenské dejiny
•	teória a dejiny slovenskej literatúry 
•	teória vyučovania predmetov všeobecnovzdelávacej a odbornej povahy špecializácia:
- teória vyučovania cudzích jazykov (ruský jazyk) 

  Akreditačná komisia vzhľadom na vek garantov limituje priznanie spôsobilosti do 31. 8. 2001.

D/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Fakulte humanitných vied UMB v Banskej Bystrici právo uvedené v časti A/,
II/  odňať Fakulte humanitných vied UMB v Banskej Bystrici právo uvedené v časti B/,
III/ priznať Fakulte humanitných vied UMB v Banskej Bystrici právo uvedené v časti C/.

Poznámka: 
Proces akreditácie nebol uzavretý vo vzťahu k:
- študijnému odboru bakalárskeho štúdia telovýchovný inštruktor,
- študijnému odboru magisterského štúdia učiteľstvo všeobecnovzdelávacich predmetov v špecializácii  telesná výchova s trénerskou špecializáciou (aj rigorózne skúšky),
- vednému odboru 74-03-9 športová edukológia (aj habilitačné a inuguračné konanie).
Akreditačná komisia príjme konečné rozhodnutie na svojom ďalšom zasadnutí.

Uznesenie 8.5.1.1 - k zmene názvu FHV na Filozofickú fakultu
	Akreditačná komisia konštatuje, že na fakulte nepribudli také študijné odbory, ktoré by oprávňovali k zmene názvu fakulty. Dôvod na zmenu nedáva ani súčasný personálny stav fakulty. AK sa domnieva, že o zmene názvu fakulty sa dá uvažovať za predpokladu sústredenia všetkých humanitne orientovaných odborov pod jednu fakultu.

Pedagogická fakulta UMB B. Bystrica
Uznesenie 8.5.2
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Pedagogickej fakulty UMB v Banskej Bystrici:

1. konať štátne skúšky v študijných odboroch:
bakalárske štúdium
•	vychovávateľstvo
•	majster odbornej výchovy

magisterské štúdium
•	učiteľstvo pre I. stupeň základných škôl
•	učiteľstvo všeobecnovzdelávacích predmetov pre II. stupeň základných škôl v kombinácií týchto špecializácií:
-	slovenský jazyk a literatúra
-	matematika
-	hudobná výchova
-	výtvarná výchova
-	katechetika evanjelikálnych cirkví

•	učiteľstvo všeobecnovzdelávacích predmetov pre 5. – 13. ročník v kombinácií týchto špecializácií:
-	pedagogika
-	psychológia
-	etická výchova

2. konať rigorózne skúšky a obhajoby rigoróznych prác v študijných odboroch:
•	učiteľstvo pre I. stupeň základných škôl (PaedDr.)
•	učiteľstvo všeobecnovzdelávacích predmetov pre II. stupeň základných škôl v špecializáciách: (PaedDr.)
-	slovenský jazyk a literatúra
-	matematika
-	hudobná výchova
-	výtvarná výchova
-	katechetika evanjelikálnych cirkví

•	učiteľstvo všeobecnovzdelávacích predmetov pre 5. – 13. ročník v kombinácii týchto špecializácií: (PaedDr.)
-	pedagogika
-	psychológia
-	etická výchova

3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	75-02-9	teória vyučovania predmetov všeobecnovzdelávacej a odbornej povahy
	v špecializácii teória vyučovania predmetov na I. stupni základných škôl
•	77-08-9	pedagogická psychológia

4. uskutočňovať habilitačné konanie v odbore:
•	pedagogická psychológia

5. uskutočňovať habilitačné konanie a konanie na vymenúvanie profesorov v odbore:
•	pedagogika

B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Pedagogická fakulta UMB v Banskej Bystrici je spôsobilá:

1. konať štátne skúšky v študijných odboroch:
bakalárske štúdium
•	sociálna práca
•	evanjelikálna teológia a misia

magisterské štúdium
•	učiteľstvo všeobecnovzdelávacích predmetov pre II. stupeň základných škôl v kombinácii so špecializáciou telesná výchova
•	pedagogika v špecializáciách:
-	predškolská pedagogika
-	sociálna pedagogika
-	pedagogika voľného času
•	evanjelikálna teológia

2. konať rigorózne skúšky a obhajoby rigoróznych prác v študijnom odbore:
•	Pedagogika (PhDr.)

3. konať doktorandské štúdium, dizertačné skúšky a udeľovať vedecko-akademické hodnosti vo vednom odbore:
•	75-01-9	pedagogika

4. uskutočňovať habilitačné konanie a konanie na vymenúvanie profesorov v odboroch:
•	pedagogická psychológia
•	teória vyučovania predmetov všeobecnovzdelávacej a odbornej povahy v špeciali-zácii teória vyučovania predmetov na I. stupni základných škôl

C/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Pedagogickej fakulte UMB v Banskej Bystrici právo uvedené v časti A/,
II/ priznať Pedagogickej fakulte UMB v Banskej Bystrici právo uvedené v časti B/.

Fakulta prírodných vied UMB B. Bystrica
Uznesenie 8.5.3
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Fakulty prírodných vied UMB v Banskej Bystrici:

1. konať štátne skúšky v študijných odboroch:
bakalárske štúdium
•	aplikovaná informatika
•	majster odbornej výchovy
•	geografia a kartografia 
špecializácia: geografické informačné systémy

magisterské štúdium
•	učiteľstvo všeobecnovzdelávacích predmetov
v špecializáciách:
-	biológia
-	chémia
-	fyzika
-	geografia
-	technická výchova
-	matematika
-	informatika
-	ekológia

•	učiteľstvo všeobecnovzdelávacích predmetov jednošpecializačné, štvorročné: 
-	informatika 

  Akreditačná komisia limituje priznanie spôsobilosti do skončenia štúdia, do 31. 12. 2001.

•	geografia a kartografia
špecializácia: geografické informačné systémy 

  Akreditačná komisia limituje priznanie spôsobilosti do 31. 8. 2002 z dôvodu vysokého veku garanta študijného odboru.

•	matematika
•	environmentálna ekológia 
špecializácie: 
- ekochémia
- krajinná ekológia
- ekomuzeológia 
- environmentálna výchova

  Akreditačná komisia limituje priznanie spôsobilosti do 31. 8. 2002 z dôvodu vysokého veku garanta študijného odboru i špecializácie.

2. konať rigorózne skúšky a obhajoby rigoróznych prác v študijnom odbore:
•	učiteľstvo všeobecnovzdelávacích predmetov (PaedDr.)
v špecializáciách: 
-	biológia
-	chémia
-	fyzika
-	geografia
-	technická výchova
-	matematika
-	informatika

3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	75-02-9	teória vyučovania predmetov všeobecnovzdelávacej a odbornej povahy
	špecializácia:
- teória vyučovania bilógie 
- teória vyučovania chémie
- teória vyučovania geografie
- teória vyučovania technických odborných predmetov

  Akreditačná komisia vzľadom na vek garantov limituje priznanie spôsobilosti do 31. 8. 2002.

•	11-65-9	teória vyučovania fyziky
•	11-04-9	matematická analýza

4. uskutočňovať habilitačné konanie a konanie na vymenúvanie profesorov v odbore:
•	teória vyučovania predmetov všeobecnovzdelávacej a odbornej povahy
špecializácie:
- teória vyučovania chémie	
- teória vyučovania geografie	
- teória vyučovania fyziky		

B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Fakulta prírodných vied UMB v Banskej Bystrici je spôsobilá:

1. konať štátne skúšky v študijných odboroch:
bakalárske štúdium
•	environmentálna ekológia 
špecializácia: 
- environmentálna výchova

•	matematika
špecializácia: 
- štatistické metódy a informačné systémy

magisterské štúdium
•	učiteľstvo všeobecnovzdelávacích predmetov
špecializácia:
- ekológia a environmentálna výchova

 Akreditačná komisia limituje priznanie spôsobilosti do 31. 12. 2001 na vlastnú žiadosť fakulty.

•	matematika
špecializácia: 
- matematická štatistika a finančná matematika

2. konať rigorózne skúšky a obhajoby rigoróznych prác v študijných odboroch:
•	učiteľstvo všeobecnovzdelávacích predmetov (PaedDr.)
špecializácia: 
- ekológia
•	geografia a kartografia  (RNDr.)
špecializácia: geografické informačné systémy 

  Akreditačná komisia limituje priznanie spôsobilosti do 31. 8. 2002 z dôvodu vysokého veku garanta študijného odboru.

•	matematika (RNDr.)
špecializácia: 
- matematická štatistika a finančná matematika

•	environmentálna ekológia
špecializácie: 
- ekochémia
- krajinná ekológia
- environmentálna výchova

C/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Fakulte prírodných vied UMB v Banskej Bystrici právo uvedené v časti A/,
II/ priznať Fakulte prírodných vied UMB v Banskej Bystrici právo uvedené v časti B/.

Ekonomická fakulta UMB B. Bystrica
Uznesenie 8.5.4
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Ekonomickej fakulty UMB v Banskej Bystrici:

1. konať štátne skúšky v študijných odboroch:
bakalárske štúdium
•	cestovný ruch
•	ekonomika a riadenie podniku
•	verejná ekonomika a správa

inžinierske štúdium
•	cestovný ruch
•	ekonomika a riadenie podniku
•	verejná ekonomika a správa

3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	62-03-9	odvetvové a prierezové ekonomiky
			špecializácia:	ekonomika obchodu a priemyslu
•	62-70-9	riadenie a ekonomika podnikov

4. uskutočňovať habilitačné konanie a konanie na vymenúvanie profesorov v odbore:
•	ekonomika a riadenie podniku

B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Ekonomická fakulta UMB v Banskej Bystrici je spôsobilá:

1. konať štátne skúšky v študijnom odbore:
bakalárske štúdium
•	ekonomika a riadenie podniku
špecializácia:	manažment a marketing

•	verejná ekonomika a správa
špecializácie:
- ekonomika a manažment verejných služieb
- ekonomika a správa území
•	cestovný ruch
špecializácie:
- cestovné kancelárie
- hotelierstvo a pohostinstvo

inžinierske štúdium
•	ekonomika a riadenie podniku
špecializácie:
- ekonomika a riadenie malých a stredných podnikov
- manažment a marketing

•	verejná ekonomika a správa
špecializácie:
- ekonomika a manažment verejných služieb
- ekonomika a manažment vzdelávania
- ekonomika a manažment zdravotníctva
- ekonomika a správa území

•	cestovný ruch
špecializácie:
-	ekonomika a manžment hotelierstva a pohostinstva
-	ekonomika a manažment cestovných kancelárií
-	interkultúrna komunikácia v cestovnom ruchu

2. uskutočňovať habilitačné konanie a konanie na vymenúvanie profesorov v odbore:
•	odvetvové a prierezové ekonomiky
špecializácia:	ekonomika obchodu a priemyslu

D/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Ekonomickej fakulte UMB v Banskej Bystrici právo uvedené v časti A/,
II/ priznať Ekonomickej fakulte UMB v Banskej Bystrici právo uvedené v časti B/.

Fakulta financií UMB B. Bystrica
Uznesenie 8.5.5
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Fakulty financií UMB v Banskej Bystrici:

konať štátne skúšky v študijnom odbore:
bakalárske štúdium
•	financie, bankovníctvo a investovanie 

inžinierske štúdium
•	financie, bankovníctvo a investovanie 
  Akreditačná komisia vzľadom na vek garanta limituje priznanie spôsobilosti do 31. 8. 2002.

B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Fakulta financií UMB v Banskej Bystrici nie je spôsobilá:

konať štátne skúšky v študijnom odbore:
inžinierske štúdium
•	hospodárska informatika

Odôvodnenie:  Pracovisko nevykazuje vedecko-výskumnú aktivitu korešpondujúcu s navrhovaným názvom študijného odboru, pričom rozsah a hĺbka pokrytia jadra informatických predmetov je nedostačujúca.

C/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Fakulta financií UMB v Banskej Bystrici je spôsobilá:

konať štátne skúšky v študijnom odbore:
inžinierske štúdium
•	financie, bankovníctvo a investovanie
špecializácie:
-	finančný manažment
-	bankovníctvo

D/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Fakulte financií UMB v Banskej Bystrici právo uvedené v časti A/,
II/  nepriznať Fakulte financií UMB v Banskej Bystrici právo uvedené v časti B/,
III/ priznať Fakulte financií UMB v Banskej Bystrici právo uvedené v časti C/.

Právnická fakulta UMB B. Bystrica
Uznesenie 8.5.6
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Právnickej fakulty UMB v Banskej Bystrici:

1. konať štátne skúšky v študijnom odbore:
bakalárske štúdium
•	právo

magisterské štúdium
•	právo
2. konať rigorózne skúšky a obhajoby rigoróznych prác v študijnom odbore:
•	právo (JUDr.)

3. konať doktorandské štúdium, dizertačné skúšky a udeľovať vedecko-akademické hodnosti vo vednom odbore:
•	68-12-9	obchodné právo 

 Akreditačná komisia vzhľadom na vek garanta limituje potvrdenie spôsobilosti do 31. 8. 2001.
B/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Právnická fakulta UMB v Banskej Bystrici je spôsobilá:

konať doktorandské štúdium, dizertačné skúšky a udeľovať vedecko-akademické hodno-sti vo vednom odbore:

•	68-01-9	dejiny štátu a práva 

 Akreditačná komisia vzľadom na vek garantov limituje priznanie spôsobilosti do 31. 8. 2001.

C/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
I/ 	ponechať Právnickej fakulte UMB v Banskej Bystrici právo uvedené v časti A/,
II/ priznať Právnickej fakulte UMB v Banskej Bystrici právo uvedené v časti B/.

Fakulta politických vied a medzinárodných vzťahov UMB B. Bystrica
Uznesenie 8.5.8
A/  Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov potvrdzuje spôsobilosť Fakulty politických vied a medzinárodných vzťahov UMB v Banskej Bystrici:

1. konať štátne skúšky v študijných odboroch:
bakalárske štúdium
•	politológia

magisterské štúdium
•	politológia
•	medzinárodné vzťahy a diplomacia 

2. konať rigorózne skúšky a obhajoby rigoróznych prác v študijných odboroch:
•	politológia (PhDr.)
•	medzinárodné vzťahy a diplomacia (PhDr.)
3. konať doktorandské štúdium, dizertačné skúšky a udeľovať vedecko-akademické hodnosti vo vedných odboroch:
•	67-07-9	teória politiky
•	67-21-9	medzinárodné vzťahy 

4. uskutočňovať habilitačné konanie a konanie na vymenúvanie profesorov v odbore:
•	medzinárodné vzťahy a diplomacia 
•	teória politiky

 Akreditačná komisia vzhľadom na vek garnta limituje priznanie spôsobilosti do 31. 8. 2001.

B/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
ponechať Fakulte politických vied a medzinárodných vzťahov UMB v Banskej Bystrici právo uvedené v časti A/.

Filologická fakulta UMB B. Bystrica

Poznámka:	Pri finalizácii uznesenia o akreditácii Filologickej fakulty UMB v Banskej Bystrici sa vyskytli nejasnosti, ktoré je potrebné pred prijatím oficiálneho stanoviska prediskutovať na úrovni akreditačnej komisie a vedenia tejto fakulty.

Univerzita Mateja Bela Banská Bystrica
Uznesenie 8.5.9
	Akreditačná komisia je presvedčená, že viacero totožných, resp. príbuzných pracovísk (katedier) na niekoľkých fakultách UMB rozptyľuje intelektuálny potenciál učiteľov, zvyšuje finančnú náročnosť a znižuje kvalitu a efektívnosť existujúceho vedecko-pedagogického potenciálu. Na základe uvedeného odporúča vedeniu UMB vytvoriť spoločné pracoviská.

Vysoká škola manažmentu Trenčín
Uznesenie 8.5.10
A/ Akreditačná komisia podľa § 4 písm. b/ a c/ nariadenia vlády SR č. 422/90 Zb. o akreditačnej komisii v znení neskorších predpisov konštatuje, že Vysoká škola manažmentu v Trenčíne je spôsobilá:

konať štátne skúšky v študijnom odbore:
bakalárske štúdium
•	podnikový manažment

B/ Akreditačná komisia podľa  § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/90 Zb. o vysokých školách v znení neskorších predpisov odporúča MŠ SR:
priznať Vysokej škole manažmentu v Trenčíne právo uvedené v časti A/.

K bodu 6: - štátne skúšky
Uznesenie 8.6.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo  konať štátne skúšky v študijných odboroch takto:

1.  Prírodovedecká fakulta UPJŠ Košice (74/99-AK)
•	environmentálna ekológia (Bc.) 	garant prof. MUDr. Ivan Ahlers, DrSc.
 Akreditačná komisia vzľadom na vek garanta limituje priznanie spôsobilosti do 31. 8. 2001.

2.  Fakulta výrobných technológií TU Košice (65/20-AK)
•	výrobné inžinierstvo (Ing.)			garant	prof. Ing. Karol Vasilko, DrSc.
špecializácie:
-	strojárska technológia		garant	prof. Ing. Karol Vasilko, DrSc.
-	technologické zariadenia a systémy
						garant	prof. Ing. Vladimír Blagodarny, DrSc.
Poznámka: 
	Garantom študijného odboru všeobecné strojárstvo bude do skončenia súčasného 4. ročníka prof. Ing. Emil Ragan, CSc.

3.  Filozofická fakulta UKF Nitra (123/99-AK, 124/99-AK, 125/99-AK)
•	politológia (Mgr.) 			garant	prof. PhDr. Pavol Mešťan, DrSc.
špecializácia:
- európske štúdiá			garant	doc. PaedDr. Zdenka Gadušová, CSc.

 Akreditačná komisia limituje priznanie spôsobilosti do 31. 8. 2002.

•	učiteľstvo všeobecnovzdelávacích predmetov (Mgr.) 
					garant	prof. PhDr. Rudolf Štepanovič, DrSc.
špecializácia:
- náuka o spoločnosti			garant	doc. Jan Dříza, CSc.

  Akreditačná komisia vzhľadom na vek garanta študijného odboru limituje priznanie spôsobilosti do 31. 8. 2000.

4.  Činoherná a bábkarská fakulta VŠMU Bratislava (72/20-AK)
bakalárske štúdium
•	divadelné umenie 			garant	prof. Martin Huba
špecializácie:
- réžia a dramaturgia			garanti prof. Ľubomír Vajdička, 
						 prof. Vladimír Strnisko
- scénografia				garant	 prof. Jozef Ciller
- bábkarská tvorba (bábkarská réžia a dramaturgia, bábkarská scénografia)
						garant	 doc. Andrej Pachinger
•	divadelná veda				garant	 prof. PhDr. Soňa Šimková, CSc.

magisterské štúdium
•	divadelné umenie			garant	prof. Martin Huba
špecializácie:
- herectvo				garant	prof. Martin Huba
- réžia					garant	prof. Ľubomír Vajdička
- dramaturgia				garant	prof. Vladimír Strnisko
- scénografia				garant 	prof. Jozef Ciller
- bábkarská tvorba (bábkoherectvo, bábkarská réžia a dramaturgia, bábkarská scénografia)	garant	doc. Andrej Pachinger

•	divadelná veda				garant	prof. PhDr. Soňa Šimková, CSc.
špecializácia:
- teória a dejiny divadla		garant	prof. PhDr. Soňa Šimková, CSc.

B/ odňať právo  konať štátne skúšky v študijných odboroch takto:

1.  Filozofická fakulta UKF Nitra (123/99-AK)
•	učiteľstvo všeobecnovzdelávacích predmetov (Mgr.)
špecilizácia:
- filozofia (zmena názvu na náuka o spoločnosti)

2.  Činoherná a bábkarská fakulta VŠMU Bratislava (72/20-AK)
•	divadelné umenie a teória a dejiny divadla (Bc.)
•	divadelné umenie a veda (Mgr.)
 Ide o zmenu názvu.

Uznesenie 8.6.2
Akreditačná komisia podľa § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a § 30 ods. 2 zákona č. 172/1990 Zb. o vysokých školách v znení neskorších predpisov odporúča  MO SR:

priznať právo  konať štátne skúšky v študijnom odbore takto:

Fakulta logistiky VA Liptovský Mikuláš (108/99-AK)
•	ekonomika armády (Ing.) 	garant	prof. Ing. Dušan Kevický, PhD.
špecializácie:
- tylové služby			garant	doc. Ing. Martin Petruf, PhD.
- finančno-ekonomické zabezpečenie
					garant	doc. Dr. Ladislav Lašček, CSc.
•	Akreditačná komisia vzľadom na vek garanta študijného odboru limituje priznanie spôsobilosti do 31. 8. 2001.

Uznesenie 8.6.3
Akreditačná komisia podľa § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a § 31 ods. 2 zákona č. 172/1990 Zb. o vysokých školách v znení neskorších predpisov odporúča  MV SR:

priznať právo  konať štátne skúšky v študijnom odbore takto:

Akadémia policajného zboru Bratislava (163/99-AK)
bakalárske štúdium
•	bezpečnostné služby			garant	prof. JUDr. Milan Čič, DrSc.

magisterské štúdium
•	bezpečnostné služby 			garant	prof. JUDr. Milan Čič, DrSc.
špecializácie:
- vyšetrovanie				garant	doc. Dr. Jana Viktoryová, PhD.
- kriminálna polícia			garant	doc. JUDr. Dezider Bango, CSc.
- hraničná a cudzinecká polícia		garant	doc. Ing. Anton Tallo, CSc.
- dopravná polícia			garant	doc. Ing. Juraj Slamka, PhD.
- poriadková polícia			garant	doc. PaedDr. Samuel Uhrín, CSc.
- civilná ochrana				garant	doc. Dr. Ján Buzalka CSc.
- požiarná ochrana			garant	prof. Ing. Jozef Kucbel, CSc.
- ochrana objektov			garant	doc. Ing. Václav Krajník CSc.

 Akreditačná komisia vzhľadom na vek garanta limituje priznanie spôsobilosti do 31. 8. 2001.

Žiadosť Fakulty prevádzky a ekonomiky, dopravy a spojov ŽU v Žiline o zmenu názvu študijných odborov

Uznesenie 8.6.4
A/ Akreditačná komisia prerokovala žiadosť Fakulty PEDaS ŽU v Žiline a odporúča profilovať odborníkov navrhovaných profesií v týchto študijných odboroch a špecializáciách: 

bakalárske štúdium
•	železničná doprava
špecializácie:
- prevádzka a ekonomika železničnej dopravy
- prevádzka a ekonomika colnej správy

inžinierske štúdium
•	cestná doprava
špecializácie:
- prevádzka a ekonomika
- dopravné inžinierstvo

•	železničná doprava
špecializácia:
- prevádzka a ekonomika

•	letecká doprava
špecializácia:
- prevádzka a ekonomika

•	poštová a telekomunikačná prevádzka
špecializácie:
- prevádzka a ekonomika pošty
- prevádzka a ekonomika telekomunikácií

B/ Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov odporúča MŠ SR priznať Fakulte prevádzky a ekonomiky, dopravy a spojov ŽU Žiline právo  konať štátne skúšky v študijných odboroch tak, ako sú uvedené v časti A/.

K bodu 7: - rigorózne skúšky
Uznesenie 8.7.1
	Akreditačná komisia podľa § 5 ods. 5 písm. b/ nariadenia vlády SR č. 422/90 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov  odporúča  MŠ SR:

priznať právo  konať rigorózne skúšky v študijných odboroch takto:
1.  Filozofická fakulta UK Bratislava (172/99-AK)
•	veda o výtvarnom umení (PhDr.)  garant prof. PhDr. Mária Potzlová-Malíková, DrSc.

2. Rímskokatolícka cyrilometódska bohoslovecká fakulta UK Bratislava (131/99-AK)
•	katolícka teológia (ThDr.)		garant	prof. ThDr. Viliam Judák, PhD.

K bodu 8: - doktorandské štúdium
Uznesenie 8.8.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo  konať doktorandské štúdium a dizertačné skúšky vo vedných odboroch takto:

1.  Lekárska fakulta UK Bratislava (67/99-AK)
•	51-09-9	rontgenológia a rádiológia
garanti:	prof. MUDr. Jozef Bilický, CSc.		LF UK Bratislava
		doc. MUDr. Jozef Mihale, CSc.		LF UK Bratislava
		doc. MUDr. Izabela Makaiová, CSc.		LF UK Bratislava

2.  Jesseniova Lekárska fakulta UK Bratislava-Martin (55/20-AK)
•	51-27-9	klinická farmakológia
garanti:	prof. MUDr. Marián Mokáň, DrSc.		JLF UK Bratislava-Martin
		prof. MUDr. Gabriela Nosáľová, DrSc.	JLF UK Bratislava-Martin
		doc. MUDr. Eva Rozborilová, CSc.		JLF UK Bratislava-Martin

3.  Fakulta priemyselných technológií TrU Trenčín-Púchov (46/20-AK)
•	28-11-9	technológia makromolekulových látok 
garanti:	prof. Ing. Vendelín Macho, DrSc.		FPT Trenčín-Púchov
		doc. Ing. Iva Sroková, CSc.			FPT Trenčín-Púchov
		Ing. Ivan Chodák, DrSc.			FPT Trenčín-Púchov

 Akreditačná komisia vzhľadom na vek hlavného garanta limituje priznanie spôsobilosti do 31. 8. 2002. Dôvodom priznania spôsobilosti je významná podpora firmy Holding Matador podporená zmluvou o spolupráci s Fakultou priemyselných technológií.

B/ potvrdiť právo  konať doktorandské štúdium a dizertačné skúšky vo vedných odboroch takto:

1.  Neurobiologický ústav SAV Košice (44/20-AK)
•	15-01-9	všeobecná biológia 
garanti:	prof. MVDr. Jozef Maršala, DrSc.		NbÚ SAV Košice
		MVDr. Jozef Burda, CSc.			NbÚ SAV Košice
		MUDr. Judita Orendáčová, CSc.		NbÚ SAV košice
 Akreditačná komisia vzľadom na vek hlavného garanta limituje potvrdenie spôsobilosti do 31. 8. 2001.

2.  Fakulta telesnej výchovy a športu UK Bratislava (67/20-AK)
zmena hlavných garantov:
•	74-02-9		športová kinantropológia	garant	prof. PhDr. Ján Kasa, CSc.
•	74-03-9		športová edukológia		garant	
							prof. PaedDr. Tomáš Kampmiller, CSc.
•	74-04-9		športová humanistika		garant	prof. PhDr. Ján Grexa, CSc.

C/ nepriznať právo  konať doktorandské štúdium a dizertačné skúšky vo vednom odbore takto:

Fakulta humanitných vied UMB Banská Bystrica (3/20-AK)
•	75-02-9	teória vyučovania predmetov všeobecnovzdelávacej  a odbornej povahy
špecializácia:
- teória vyučovania hudobnej výchovy
Odôvodnenie:  Nedostačujúce personálne garancie.

Uznesenie 8.8.2
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ a h/ a § 31 ods. 2 zákona č. 172/1990 Zb. o vysokých školách v znení neskorších predpisov odporúča MV SR:

potvrdiť právo  konať doktorandské štúdium a dizertačné skúšky vo vednom odbore takto:

Akadémia policajného zboru Bratislava (163/99-AK)
•	92-01-9	teória policajných vied  	garant	prof. JUDr. Milan Čič, DrSc.
 Akreditačná komisia vzhľadom na vek garanta limituje potvrdenie spôsobilosti do 31. 8. 2001.

K bodu 9: - habilitačné a inauguračné konanie
Uznesenie 8.9.1
	Akreditačná komisia podľa § 5 ods. 5 písm. b/ nariadenia vlády SR č. 422/1990 Zb. o akreditačnej komisii v znení neskorších predpisov v nadväznosti na § 15 ods. 1 písm. g/ zákona č. 172/1990 Zb. o vysokých školách v znení neskorších predpisov odporúča MŠ SR:

A/ priznať právo  uskutočňovať habilitačné konanie a konanie na vymenúvanie profesorov      v odboroch takto:

1.  Právnická fakulta TU Trnava (68/20-AK)
•	rímske právo	 		garant	prof. JUDr. Peter Blaho, CSc.
•	teória štátu a práva		garant	prof. JUDr. Jozef Prusák, CSc.
•	pracovné právo		garant	prof. JUDr. Helena Barancová, DrSc.
•	občianske právo 		garant	prof. JUDr. Ján Lazar, DrSc.
•	správne právo			garant	prof. JUDr. Milan Štefanovič, DrSc.
•	trestné právo			garant	prof. JUDr. Pavel Baláž, CSc.

 Akreditačná komisia vzhľadom na vek garanta limituje priznanie spôsobilosti do 31. 8. 2002.

 Akreditačná komisia vzhľadom na vek garanta limituje priznanie spôsobilosti do 31. 8. 2001.

2.  Lesnícka fakulta TU Zvolen (62/20-AK)
•	meliorácie			garant	prof. Ing. Július Valtýni, DrSc.

3.  Hudobná a tanečná fakulta VŠMU Bratislava (71/20-AK)
•	hudobné umenie		garant	prof. Stanislav Zamborský, ArtD.
špecializácie:
-	klávesové nástroje (akordeón, čembalo, klavír, orgán)
					garant	prof. Ida Černecká
-	strunové nástroje (gitara, harfa, husle, kontrabas, viola, violončelo)
					garant	prof. Jozef Zsabka
-	dychové nástroje (fagot, flauta, hoboj, klarinet, lesný roh, pozauna, tuba, trúbka)
					garant	prof. Miloš Jurkovič
-	spev (operný a koncertný spev, operná réžia)
					garant	prof. Viktória Stacenská
-	cirkevná hudba		garant	prof. Ján Vladimír Michalko, ArtD.
-	teória hudby		garant	prof. Juraj Hatrik
-	skladba a dirigovanie (dirigovanie orchestra, dirigovanie zboru, skladba)
					garant	prof. Vladimír Bokes

4.  Pedagogická fakulta UKF Nitra (91/99-AK)
•	pedagogika 			garant	prof. PhDr. Rudolf Štepanovič, DrSc.
•	pedagogická psychológia 	garant	prof. PhDr. Ladislav Ďurič, DrSc.
•	technológia vzdelávania	garant	prof. Ing. Tomáš Kozík, DrSc.

  Akreditačná komisia vzľadom na vek garantov limituje priznanie spôsobilosti do 31. 8. 2001.

5.  Filozofická fakulta UKF Nitra (99/99-AK, 114/99-AK, 116/99-AK)
•	archeológia 			garant	prof. PhDr. Jozef Vladár, DrSc.
•	folkloristika 			garant	prof. PhDr. Peter Liba, DrSc.
•	slovenský jazyk		garant	prof. PhDr. Ema Krošláková, CSc.

  Akreditačná komisia vzhľadom na vek garantov limituje priznanie spôsobilosti do 31. 8. 2001.

6.  Stavebná fakulta ŽU Žilina (72/99-AK)
•	súdne inžinierstvo		garant	prof. Ing. Vladimír Feranec, DrSc.

B/ potvdiť právo  uskutočňovať habilitačné konanie a konanie na vymenúvanie profesorov      v odboroch takto:

Fakulta telesnej výchovy a športu UK Bratislava (67/20-AK)
•	športová kinantropológia		garant	prof. PhDr. Ján Kasa, CSc.
•	športová edukológia		garant	prof. PaedDr. Tomáš Kampmiller, CSc.
•	športová humanistika		garant	prof. PhDr. Ján Grexa, CSc.

Poznámka: Zmena garantov.

K bodu 10: - r o z l i č n é

1. Zmeny v pracovných skupinách akreditačnej komisie
Návrhy na zmeny a doplnenia pracovných skupín predložili členovia AK takto:

- I. Kraus navrhol uvoľniť Ing. Ladislava Lacka z pracovnej skupiny pre geológiu a baníctvo a nahradiť ho Ing. Martinom Lutonským (zmena na poste predsedu Hlavného banského úra-du),
- M. Urban navrhol doplniť pracovnú skupinu pre vedy o športe o prof. PaedDr. Tomáša Kampmillera, CSc. a PaedDr. Stanislava Kosorína (na návrh akreditačnej komisie špecializo-vaných činností v oblasti telesnej kultúry pri MŠ SR),
- H. Barancová navrhla doplniť pracovnú skupinu pre sociálne vedy o doc. PhDr. Marcelu Gbúrovú, CSc., prof. PhDr. Petra Kulašíka, CSc., doc. PhDr. Františka Bielika, CSc., doc. Juraja Kučírka, CSc. a Mariána Leška.
- P. Palček navrhol uvoľniť prof. Ing. Juraja Sinayiho, DrSc. z pracovnej skupiny na akredi-táciu Fakulty výrobných technológií TU Košice so sídlom v Prešove a nahradiť ho prof. Ing. Tomášom Havlíkom, DrSc.

Uznesenie 8.10.1
	Akreditačná komisia schvaľuje personálne zmeny v pracovných skupinách v predlo-ženom znení.

2. Zmena zásad na posudzovanie spôsobilosti konať štátne skúšky

P. Návrat predložil návrh, podľa ktorého sa mení bod 7 zásad takto:
„Pri posudzovaní obsahovej štruktúry profilových (nosných) predmetov v rámci študijného plánu sa prihliada na všeobecne v príslušnej odbornej komunite uznávané požiadavky na znalosti absolventa v danom študijnom odbore.“

Uznesenie 8.10.2
	Akreditačná komisia schvaľuje zmenu textu v bode 7 zásad komisie na posudzovanie spôsobilostí konať štátne skúšky v predloženom znení.

Uznesenie 8.10.3
	Akreditačná komisia v nadväznosti na schválené zásady na posudzovanie spôsobilosti konať štátne skúšky ukladá pracovným skupinám:
•	sledovať stav a vývoj v štruktúre a obsahu jednotlivých študijných odborov vo svete,
•	riešiť problematiku v spolupráci s predstaviteľmi príslušnej akademickej a profesijnej komunity,
•	vo väzbe na obsahovú štruktúru profilových predmetov formulovať požiadavky na znalosti absolventa v danom študijnom odbore.
								T: priebežne
								Z: členovia AK

3.  Žiadosť Ústavu biochémie a genetiky živočíchov SAV v Ivanke pri Dunaji o posúdenie schopností Ing. Michala Simona, DrSc., vykonávať funkciu garanta

Uznesenie 8.10.4
	Akreditačná komisia po prerokovaní žiadosti konštatuje, že Ing. Michal Simon, DrSc., môže byť jedným z garantov vedného odboru 15-17-9 fyziológia živočíchov.

	Ďalšie zasadnutie akreditačnej komisie sa uskutoční  11.  - 13. 10. 2000  v Nitre. 

Poznámka:  hodnotiace správy o akreditácii fakúlt tak, ako sú schválené  v pláne akreditácií, aj so stanoviskom dekana (senátu), treba doručiť na sekretariát AK do 15. 9. 2000.

Schválil:							       Lev   B u k o v s k ý
predseda akreditačnej komisie